U petak 22. veljače održana je druga po redu kateheza o Božjim zapovijedima. Ovoga puta gost predavač je bio velečasni Odilon Gbènoukpo Singbo župni vikar župe sv. Marka Križevčana iz Zagreba. Velečasni je na slikovit i jednostavan način uspio protumačiti treću i četvrtu Božju zapovijed istaknuvši da nam je svima promisliti o tome što one konkretno za nas znače i gdje smo to zapravo zakazali u odnosu na ono što nam one poručuju. Unatoč snježnom nevremenu okupio se lijepi broj vjernika osobito mladih kao i roditelja naših prvopričesnika i krizmanika.